ⵜⵖⵉⵙⵜ ⵜⵉⵎⵍⵥⵉⵜ … ⵜⴰⵡⴰⴼⵉⵜ ⵏ ⵢⵉⴼⴹⴰⵏⵏ ⵏ ⵉⴼⵉⵔⵓⵙⵏ ⵉⵎⴰⵢⵏⵓⵜⵏ

ⵓⴼⴰⵏ ⵉⵎⴰⵙⵙⴰⵏ ⵉⴼⴹⴰⵏⵏ ⵏ ⵉⴼⵉⵔⵓⵙⵏ ⵉⵎⴰⵢⵏⵓⵜⵏ ⵙ ⵜⵖⵉⵙⵜ ⵜⵉⵎⵍⵥⵉⵜ, ⵜⴰⵢⴼⵓⵜ ⴰⴷ ⵔⴰⴷ ⵜⵏⵏⵓⵕⵥⵎ ⵜⵉⴼⵍⵓⵜ ⵉ ⵓⵔⵎⴰⵙ ⵉⴳⴳⵓⵜⵏ ⵉ ⵜⵓⴳⵜⵜ ⵏ ⵜⵎⵓⴹⵏ, ⴷ ⵔⴰⴷ ⴰⵡⵙⵏⵜ ⵜⵡⴰⴼⵉⵜⵉⵏ ⴰⴷ ⴳ ⵓⵙⵉⵜⴳ ⵏ ⵜⵙⵜⵔⴰⵜⵉⵊⵉⵏ ⵏ ⵓⵙⵉⵊⵊⵉ ⴳ ⵉⵎⴰⵍ ⵏⵏ ⵓⵔ ⵢⴰⴳⴳⵓⴳⵏ.
ⵉⴽⵍⵍⵉ ⵉⵜⵜⵓⵙⵙⴰⵏ, ⴰⵎⴰⴹⴰⵍ ⵏ ⵉⴼⵉⵔⵓⵙⵏ ⵉⵃⴹⴰ ⵙⵓⵍ ⵜⵓⴳⵜⵜ ⵏ ⵜⵏⵜⵍⴰⵡⵉⵏ,  ⵍⵍⵉ ⴷ ⵉⵜⵜⵏⴼⵍⴰⵍⵏ ⵉⵎⵉⴽⴽ ⵙ ⵉⵎⵉⴽⴽ ⵙ ⵜⵖⴰⵔⴰⵙⵉⵏ ⵏ ⵓⵔⵣⵣⵓ. ⵍⵍⵉⵖ ⵎⵓⵔⵙⵏ ⵉⵎⵔⵣⵓⵜⵏ ⵙ ⵜⵡⵉⵙⵉ ⵏ ⵜⵖⵉⵙⵜ ⵜⵉⵎⵍⵥⵉⵜ,  ⴰⴷ ⴰⴼⵉⵏ ⵎⴰⴷ ⵉⴳⴰⵏ ⵉⴳⴳⵉ ⵏ 70 ⵏ ⵢⵉⴼⴹ ⵏ ⵓⴼⵉⵔⵓⵙ ⵍⵍⵉ ⵜⵜ ⵉⵏⵏ ⵉⴽⴽⴰⵏ ⵓⵔ ⴰⴽⴽⵯ ⴰⴷⵍⵍⵉ ⵜⵜⵓⵙⵙⴰⵏ. ⵜⵓⴳⵜⵜ ⴳ ⵉⴼⵉⵔⵓⵙⵏ ⴰⴷ ⵓⵔ ⵔⵡⴰⵙⵏ ⴰⵏⴰⵡⵏ ⴰⴷ ⵍⵍⵉ ⴷⴰⵔⵏⵖ ⵉⵜⵜⵓⵙⵙⴰⵏ. ⵉⵜⵜⵓⴱⴷⴰⵔ ⴰⴽⴽⵯ ⵎⴰⵢⴰ ⴳ ⵢⴰⵏ ⵓⵔⵣⵣⵓ ⴰⵜⵔⴰⵔ ⵏⵏⴰ ⵉⵜⵜⵓⴼⵙⴰⵔⵏ ⴳ ⵜⵥⵕⵉⴳⵉⵏ ⵏ ⵜⵙⵖⵓⵏⵜ “ⵙⵉⵍⵍ - cell”.
ⵜⵏⵏⴰ ⵜⵙⵖⵓⵏⵜ ⵜⴰⵎⴰⵙⵙⴰⵏⵜ ⵜⴰⵎⴰⵣⵣⴰⴳⵜ ⵎⴰⵙ ⴷ ⵉⵎⵔⵣⵓⵜⵏ ⵉⴳⵔⴰⵖⵍⴰⵏⵏ ⵙⵜⵉⵏ ⵉⴼⵉⵔⵓⵙⵏ ⵏ ⵓⵙⵎⴻⵎ ⴰⵎⵖⵢⴰⵢ ⴰⵕⵉⴱⵓⵥⵉ ⵙ ⵜⵡⵉⵙⵉ ⵏ ⵜⵓⵙⵙⵏⵉⵡⵉⵏ ⵏ ⵓⵊⵉⵏⵓⵎ, ⵍⵍⵉⵖ ⵓⵙⵉⵏ ⵜⵓⵙⵙⵉⴼⵉⵏ ⴳ ⵇⵇⴰⵃ ⵉⵊⵉⵏⵓⵎⵏ ⵏⵏⴰ ⵉⵍⵍⴰⵏ ⴳ ⵜⵡⵏⵏⴰⴹⵜ, ⴱⵍⴰ ⵙⵖⴰⵡⵙⴰⵏ ⵙ ⴰⴷ ⵥⵥⵓⵏ ⵉⴼⵉⵔⵓⵙⵏ ⵉⵎⴷⴰⵏ.
ⵜⵙⵎⴷ ⵜⵙⵖⵓⵏⵜ ⵉⵙⵓⴳⵔⵏ ⴳ ⵢⵉⴳⵔ ⵏ ⵜⵎⴰⵙⵙⴰⵏⵉⵏ ⵎⴰⵙ ⵜⴰⵖⴰⵔⴰⵙⵜ ⴰⴷ ⵜⴰⵎⴰⵢⵏⵓⵜ ⴰⵔ ⵜⵎⵎⴰⵍ ⵜⴰⵥⴹⵕⵜ ⵏ ⵜⵖⵉⵙⵜ ⵜⵉⵎⵍⵥⵉⵜ ⴰⴷ ⴰⵖ ⴷ ⵉⵍⴷⵉ ⴰⵢⵍⵍⵉ ⵉⵜⵜⵓⵙⵙⴰⵏ ⵙ  ‘’ⵜⴰⵙⴳⴰ ⵉⵍⵍⴰⵙⵏ ’’ ⴳ ⵜⵙⵏⴼⵉⵔⵓⵙⵜ . ⵉⴼ ⴽ ⴰⵖ ⵓⵍⴰ ⵜⵓⴳⵜⵜ ⵏ ⵓⵎⵍⴰⵏ ⴼⵍⵍⴰⵙ.
ⵉⵏⵏⴰ ⵓⵎⴰⵙⵙⴰⵏ ⴳ ⵜⵙⵏⴼⵉⵔⵓⵙⵜ “ⴰⵔⵜⵎ ⴱⴰⴱⴰⵢⴰⵏ“ ⴳ ⵜⵙⴷⴰⵡⵉⵜ ⵏ “ⵜⵓⵕⴰⵏⵜⵓ Toronto “ ⴽⴰⵏⴰⴷⴰ, ⵎⴰⵙ  ⵉⴳⴳⵓⵜ ⵓⵟⵟⵏ ⵏ ⵡⴰⵏⴰⵡⵏ ⵏ ⵉⴼⵉⵔⵓⵙⵏ ⵍⵍⵉ ⵓⵔ ⵜⴰ  ⵉⵜⵜⵢⴰⴼⴰⵏ, ⴽⵔⴰ ⴳⵉⵙⵏ ⵉⵥⴹⵕ ⴰⴷ ⵉⵙⴽⵔ ⵜⵉⵎⵓⴹⴰⵏ ⵀⵔⵛⵏⵉⵏ ⵉ ⵎⴷⴷⵏ, ⵉⵙⵎⴷ ⴳ ⵜⵙⴳⵓⵔⵔⵉⵙⵉⵏ ⵍⵍⵉ ⴷ ⵉⵣⵔⵉⵏ ⴳ ⵓⵙⵉⵜ ⵏ ⵜⴱⴰⴷⵓⵜ “Pro7“ ⵜⴰⵍⴰⵍⵎⴰⵏⵉⵜ ⵎⴰⵙ ⴰⵥⵍⴰⵢ ⵏ ⵜⵉⵏⵣⵉ ⵏ ⵉⴼⵉⵔⵓⵙⵏ ⵔⴰⴷ ⵢⴰⵡⵙ ⴳ ⵓⵙⴼⵔⵓ ⵏ ⵜⵎⵓⴹⴰⵏ ⴰⴷ ⵜⵉⵅⵏⴷⴰⵍⵍⴰⵙⵉⵏ.
ⵉⵍⵍⴰ ⴳ ⵓⵣⵓⵔⵜ ⴰⴷ ⵏ ⵜⵖⵉⵙⵜ ⵜⵉⵎⵍⵥⵉⵜ ⵢⴰⵏ ⵉⵎⵉⵙ “ESMfold“ ⵜⴰⵡⵔⵉ ⵏⵏⵙ ⵉⴳⴰ ⵜⵜ ⴰⵔ ⵉⵙⴽⴰⵔ ⴰⵙⵏⵉⵎⴰⵍ ⵉ ⵉⴱⵕⵓⵜⵉⵏⵏ. ⵉⵎⵉⵙⵙ ⴰⴷ, ⵙⴱⵓⵖⵍⴰⵏⵜ ⴽⵔⴰ ⵏ ⵉⵎⵔⵣⵓⵜⵏ ⴳ ⵎⵉⵜⴰ “ ⴼⴰⵢⵙⴱⵓⴽ ⴰⴷⵍⵍⵉ”.
ⵉⵡⵙⵏⵜ ⵜⵖⴰⵔⴰⵙⵉⵏ ⵏ ⵜⵖⵉⵙⵜ ⵜⵉⵎⵍⵥⵉⵜ ⴳ ⵓⵥⵍⴰⵢ ⵏ ⵉⴼⴹⴰⵏⵏ ⵏ ⵉⴼⵉⵔⵓⵙⵏ ⵍⵍⵉⵖ ⵉⵍⵍⴰ ⵓⵙⵎⴻⵎ ⴰⵎⵖⵢⴰⵢ ⴰⵕⵉⴱⵓⵥⵉ ⴷ ⵓⵍⴰ ⵉⴼⵉⵔⵓⵙⵏ ⵏⵏⴰ ⵉⵜⵜⵉⵍⵉⵏ ⴳ ⵜⵡⵏⵏⴰⴹⵜ ⵏⵏⵙ ⵉⵎⵎⵔⵏ ⵣⵓⵏ ⴷ ⵉⵖⴱⵓⵍⴰ ⴷ ⵜⴳⵯⵍⵎⵉⵎⵉⵏ ⵏ ⵜⵉⵙⵏⵜ ⴷ ⵡⴰⴹⵓ.
ⵜⵏⵏⴰ ⵜⵎⴰⵙⵙⴰⵏⵜ ⴳ ⵜⵙⵏⴼⵉⵔⵓⵙⵜ “ ⵊⴰⴽⵉ ⵎⴰⵀⴰⵔ“ ⴳ ⵓⵙⵜⵔⴰⵍⵢⴰ,  ⵎⴰⵙⴷ ⴰⴱⵔⵉⴷ ⴰⴷ ⴰⵎⴰⵢⵏⵓ ⵔⴰⴷ ⵢⴰⵡⵙ ⵉ  ⵉⵎⴰⵙⵙⴰⵏ ⴰⴷ ⴰⴷ ⵚⴽⵓⵏ ⵢⴰⵏ ⵓⵔⵎⴰⵙ ⵉⴷⵔⴰⵏ ⵉ ⵜⴰⵙⵏⴼⵉⵔⵓⵙⵜ ⵍⵍⵉ ⵓⴽⴰⵏ ⵉⵜⵜⴱⵓⵖⵍⵓⵏ.
ⴳ ⴷⴰⵔ ⵓⵎⴰⵙⵙⴰⵏ ⴳ ⵜⵙⵏⴼⵉⵔⵓⵙⵜ “ⴰⵔⵜⵎ ⴱⴰⴱⴰⵢⴰⵏ“ ⴰⵔ ⵉⵜⵜⴰⵏⴰⵢ ⵎⴰⵙⴷ ⵜⵉⵖⵉⵙⵜ ⵜⵉⵎⵍⵥⵉⵜ ⵔⴰⴷ ⵜⵙⵙⵔⵅⵓ ⴼ ⵉⵎⴰⵙⵙⴰⵏ ⴰⴷ ⴰⴼⵏ ⵜⵓⴳⵜⵜ ⵏ ⵡⴰⵏⴰⵡⵏ ⵏ ⵉⴼⵉⵔⵓⵙⵏ ⵎⵎⵔⵡⴰⵙⵏⵉⵏ, ⵉⵙⵎⴷ ⵢⵉⵏⵉ : ⵖⵉⵍⴰⴷ ⵏⵓⴼⴰ ⴰⴷ ⵏⵜⵜⴰⵏⴰⵢ ⴽⵔⴰ ⵏ ⵜⵖⴰⵡⵙⵉⵡⵉⵏ ⵏⵜⵍⵏⵜ ⴰⴷⵍⵍⵉ ⴼⵍⵍⴰⵖ”.
ⵉⵙⴰⵖⵓⵍⵏ
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)